संभवतः मंत्री महोदय को आतंकवादी शब्द का शब्दकोश में जो मतलब दिया हुआ है, उसका ज्ञान नहीं है. इसका मतलब वैसा व्यक्ति है जो आम लोगों के खिलाफ गैरकानूनी हिंसा करके कोई राजनीतिक लक्ष्य हासिल करना चाहता है. उन्हें शायद याद नहीं कि तमिलनाडु में हाल के दिनों में हिंसा करने का काम सरकार ने ही किया है. इसका सबसे बड़ा उदाहरण 22 मई को स्टरलाइट कॉपर के खिलाफ प्रदर्शन कर रहे 13 लोगों का पुलिस गोलीबारी में मारा जाना है. इसके बावजूद राज्य सरकार ने सैंकड़ो प्रदर्शनकारियों को गिरफ्तार करके उनके खिलाफ राष्ट्रीय सुरक्षा कानून के तहत मुकदमा दर्ज किया. प्रदूषण के खिलाफ प्रदर्शन कर रहे लोग आतंकवादी कैसे हो गए? कैसे आम लोगों के खिलाफ सरकार द्वारा बल प्रयोग करना आतंकवाद नहीं है?